П Р О Т О К О Л   № 9
от заседанието на Комисия „Съдебна администрация“ 
към Прокурорската колегия на Висшия съдебен съвет,
проведено на 15.07.2025 г. 

Днес, 15.07.2025 г. /вторник/ се проведе заседание на Комисия “Съдебна администрация” към Прокурорската колегия на Висшия съдебен съвет, в състав: 

ПРЕДСЕДАТЕЛ: Гергана Мутафова 
ЧЛЕНОВЕ: Калина Чапкънова 
                     Стефан Петров - отсъства

На заседанието присъстват: експертния сътрудник на комисията Светла Кирилова – главен експерт-съдебна администрация – дирекция ЧРАТОКИ, и техническият сътрудник Мариана Георгиева. 

Д Н Е В Е Н   Р Е Д:

1. ОТНОСНО: Предложение от и. ф. главен прокурор за разкриване на 1 /една/ щ.бр. за длъжност „прокурорски помощник“ в Районна прокуратура – Велико Търново.
						
КОМИСИЯ „СЪДЕБНА АДМИНИСТРАЦИЯ“
Р Е Ш И:

1.1. ПРИЕМА предложението от и.ф. главен прокурор за разкриване на 1 /една/ щ. бр. за длъжност „прокурорски помощник“ в Районна прокуратура – Велико Търново.
	   					
Комисия „Съдебна администрация“ предлага на Прокурорската колегия на Висшия съдебен съвет да приеме следното решение:
ПРОЕКТ:

ПРОКУРОРСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

  РАЗКРИВА, на основание чл. 30, ал. 5, т. 8 от ЗСВ, 1 /една/ щ.бр. за длъжност „прокурорски помощник“ в Районна прокуратура – Велико Търново.

МОТИВИ: Натовареността на РП–Велико Търново за последните три години е около средната за районните прокуратури, като за месец май 2025 г. с най-голяма натовареност са магистратите в най-голямото териториално отделение в гр. Горна Оряховица. Във връзка с приключване процеса по оптимизиране на структурата на районните прокуратури, извършените трансформации в тях и последвалото разширяване на териториалния обхват и съдебния район на РП–Велико Търново количеството обработвана информация, увеличеният обем от справки и отчети дава основание за увеличаване на щата с една щ. бр. прокурорски помощник. 

Необходимите средства за новоразкритата щатна бройка ще бъдат финансово обезпечени за сметка на бюджета на ПРБ за 2025 г.

ВНАСЯ предложението като допълнителна точка в заседание на Прокурорската колегия на Висшия съдебен съвет, насрочено на 16.07.2025 г., за разглеждане и произнасяне. 

ПРЕДСЕДАТЕЛ 
НА КОМИСИЯТА:      /п/
ГЕРГАНА МУТАФОВА

                                     ЧЛЕНОВЕ:           				
….….…/п/..……..……..…
      КАЛИНА ЧАПКЪНОВА